90. schôdza NR SR - 3.deň - B. popoludní
Dátum: 2023-05-04
Poslanec: Zemanová, Anna (SaS)
Druh vystúpenia: Vystúpenie

96. Ďakujem pekne za slovo. No ja som veľmi rada, že Slovensko je súčasťou aliancie NATO a že vojenské sily NATO sú aj naše sily a že to, to, že sú tu, tak to by ste povedali, že aj naši vojaci majú ísť preč, lebo vy vlastne nechcete, aby sme boli v NATO. Ale, vďakabohu, sme v NATO a verím, že tak to bude aj do budúcna, pretože to nám garantuje, garantuje mieru bezpečnosti v rámci tejto aliancie, lebo ako samostatný štát by sme určite sa nedokázali brániť chúťkam, ktoré má, majú niektorí ani nie tak ďalekí, ďaleké krajiny od nás a ktoré zaútočili a vyprovokovali vojnu, okupačnú vojnu na Ukrajine. Ale k tomuto materiálu, ktorú, ktorý bol predložený, ja nemám výhrady voči tomu, že vláda takýto materiál poslala do Národnej rady. Ale mám tam otázky, ja som, pán minister, aj ich položila na výbore, keď ste ich prezentovali, nedostala som úplne uspokojujúcu odpoveď ohľadom zabezpečenia toho financovania. Ja som si ešte potom následne skúmala v rámci teda tých informácií a možností a dokladov, ktoré máme, aj schválený štátny rozpočet, aj, aj teda súvisiace dokumenty a hľadala som, že či v rozpočte obrany alebo v rozpočte tých jednotlivých rezortov, ktorým sa ukladajú v rámci tohto dlhodobého plánu, sú uložené veľmi náročne, finančne náročné investície. A pomerne v krátkom čase, to sa akože nezdá sa, ale keď má zabezpečiť posilnenie mostov, mostných objektov na 135 ton, áno, v minulosti boli nejaké nadjazdy dimenzované na prejazd vojenskej techniky, v súčasnosti zrejme tá vojenská technika je oveľa ťažšia, tak sa musia prebudovať, navrhujú sa tu rôzne pozorovacie zariadenia pri strategických bodoch, dobudovanie vodovodov a udržiavania niektorých objektov infraštruktúry, ktoré nie sú, nepatria pod obranu, ale patria pod iné rezorty. V doložke vplyvov je dokonca napísané, že to bude mať pozitívny dopad, tak som sa chcela opýtať, že aké financovanie, ako sa budú financovať tieto výdavky, niektoré sú do roku 2024 napríklad aj v rámci, v rámci ministerstva zdravotníctva, teda je tam dosť vysoká ambícia zabezpečiť vyše sedemtisíc lôžok pre účely, ale možno to aj je, možno tieto, veď toto nie je nová vec, hej. My dlhodobo, každý zodpovedná, každá zodpovedná krajina má pripravené všetky mechanizmy na hospodársku mobilizáciu, na prípadný nejaký vojenský alebo teroristický útok. Toto všetko jedno s druhým súvisí a ten len, kto je pripravený, tak ten je zodpovedný a aj takto ten dokument vnímam. Ale všetko niečo stojí, a preto keby ste mi vedeli vysvetliť, že z akých zdrojov sa tieto investičné výdavky budú môcť realizovať, pretože v rozpočte, čo som pozerala, tak tie výdavky, ktoré sme schválili, výnimočné, výnimočný rozpočet pre ministerstvo obrany. A vy ste to teda veľmi sa tešili, že prvýkrát spĺňame nejaké podmienky, podmienky nášho prísľubu pre financovanie nášho, našej armády, že či tam sú zakomponované tie výdavky, alebo z nejakých iných zdrojov budeme môcť tieto veci financovať. Prečo je uvedené v materiáli, že to bude mať pozitívny dopad, či to budú externé zdroje na tieto vyvolané investície. No a potom, ak je to tak, že prečo to tam nebolo napísané tak nejako jednoznačnejšie. Takže toľko moje otázky, ak by ste mi vedeli dať odpoveď, budem rada, ak teda je to utajené, tak dúfam, že mi budete vedieť zodpovedať aspoň rámcovo. Ďakujem pekne.